alexandrainst/scandi-wiki huggingface dataset:
Abadan kraftverk

Abadan kraftverk er et varmekraftverk ved storbyen Abadan i provinsen Khuzestan i Iran. Det har en installert produksjonskapasitet på 492 MW, fordelt på 4 like store blokker á 123  MW hver. Teknologien er levert av bl.a General Electric.

Anlegget ble utbygd i årene 2001–2004. Brenselstypen er naturgass og dieselolje.

Se også
Liste over verdens største olje- og gasskraftverk

Eksterne lenker
 Industcards – «Gas Turbine and Combined-Cycle Power Plants in Iran»
 Referanseliste – Innospin AG, Tyskland (på tysk)..

Varmekraftverk i Iran
Oljekraftverk i Iran
Gasskraftverk i Iran
Kraftverk etablert i 2004
2004 i Iran
Provinsen Khuzestan
Rudshur kraftverk

Rudshur kraftverk er et varmekraftverk nær Isfahan i provinsen Isfahan i det norsøstlige  Iran. Det har en installert produksjonskapasitet på 750 MW, fordelt på 3 like store blokker á 250  MW hver. Teknologien er levert av bl.a Siemens.

Anlegget ble utbygd i årene 2004–2007. Brenselstypen er naturgass.

Se også
Liste over verdens største olje- og gasskraftverk

Eksterne lenker
 Industcards – «Gas Turbine and Combined-Cycle Power Plants in Iran»

Varmekraftverk i Iran
Gasskraftverk i Iran
Kraftverk etablert i 2007
Rudshur kraftverk
Provinsen Isfahan
Isfahan kraftverk

Isfahan kraftverk, også kjent under navnet Sør-Isfahan kraftverk, er et varmekraftverk i provinsen Isfahan i det østlige  Iran. Det har en installert produksjonskapasitet på 954 MW, fordelt på 6 like store blokker á 159 MW hver. Fasen Isfahan II innebærer installasjon av e n 480 MW-blokk. Teknologien er iransk og tysk.

Anlegget ble utbygd i årene 2004–2007. Brenselstypen er naturgass og dieselolje.

Se også
Liste over verdens største olje- og gasskraftverk

Eksterne lenker
 Industcards – «Gas Turbine and Combined-Cycle Power Plants in Iran»
 Referanseliste – Innospin AG, Tyskland (på tysk)..

Varmekraftverk i Iran
Oljekraftverk i Iran
Gasskraftverk i Iran
Kraftverk etablert i 2007
Isfahan kraftverk
Provinsen Isfahan
Lasse Qvigstad

Lars Fredrik Qvigstad (født 2. februar 1946) er en norsk jurist. Han var lektor ved Universitetet i Oslo 1972–75, statsadvokat ved Eidsivating statsadvokatembeter 1977–87, visepolitimester i Oslo 1987–91 og lagdommer i Eidsivating 1991–93. 

Han var førstestatsadvokat og leder av Eidsivating statsadvokatembeter 1993-95, fra 1996 Oslo statsadvokatembeter, frem til 2010. Han gikk av med pensjon i oktober 2015. Som statsadvokat var han aktor i straffesaken mot Arne Treholt, som i 1985 ble dømt til 20 års fengsel for spionasje. Som statsadvokat var han også ansvarlig for at Oslo politikammer ikke ble etterforsket etter at det i forbindelse med drapet på den fryktede torpedoen Bjørn Arild Skjørsæther kom fram at politiet, til Oslo kretsfengsels forargelse, hadde satt Skjørsæther fri for å gjøre minst to oppdrag for politiet mens han fortsatt sonet en fengselsdom. De sterke anklagene mot politiet ble imøtegått av Qvigstad som hevdet han ikke fant grunn til å iverksette etterforskning av politiets handlemåte.

Referanser 

Norske statsadvokater
Fødsler i 1946
Natal (koloni)

Natal var en britisk koloni i den østlige delen av dagens Sør-Afrika. Kolonien ble offisielt opprettet 4. mai 1843, etter at den britiske regjeringen hadde annektert boerrepublikken Natalia. Opprinnelig utgjorde kolonien Natal bare halvparten av dagens iKwaZulu-Natali. Det tidligere selvstendige kongedømmet Zululand ble føyet til kolonien i 1897.

I 1910 gikk Natal sammen med Transvaal, Kappkolonien og Oranjefristaten og etablerte Sør-Afrika-unionen. Natalprovinsen var under folkeavstemningen om republikk i 1960 den eneste provinsen som stemte mot republikken. I 1994 fikk Natal dagens navn, iKwaZulu-Natali.

I 1882 reiste et skip norsk utavndrere til Natal og etablerte Marburg-settlementet. Gjennom Hans Schreuder hadde det en periode vært norsk misjonsvirksomhet i området. I hvalfangsttiden omkring 1910 var det et stort antall norske i Durban og en del av disse slo seg ned for godt.

Referanser 

Sør-Afrikas historie
Tidligere land i Afrika
Stater og territorier etablert i 1843
Stater og territorier opphørt i 1910
Per Hordnes

Per Hordnes (født 4. oktober 1981 i Bergen, Hordaland) er en norsk vektløfter og styrkeløfter. Han representerer Atletklubb Bjørgvin i vektløfting og Bryggen Styrkeløftklubb i styrkeløft. Det er først og fremst vektløfting han har drevet med, og innen vektløfting er han blant annet 12 ganger norgesmester og fem ganger nordisk mester. Han vant kongepokalen  seks år på rad fra 2006 til 2011, for å ha vært NMs poengmessig beste løfter uavhengig av vektklasse. Han innehar dessuten alle de norske rekordene i klassen -94 kg.

Hordnes er født og oppvokst i Bergen. Da han i en periode gikk på ingeniørstudier i Førde, trente han med vekløftermiljøet der. Han er nå bosatt i hjembyen Bergen, hvor han arbeider som ingeniør.

Resultater og meritter i vektløfting

NM i vektløfting

Referanser

Eksterne lenker 
 
 www.perhordnes.com

Norske vektløftere
Norske styrkeløftere
Personer fra Bergen kommune
Fødsler i 1981
Kongepokalvinnere i vektløfting
Mussab Hassan Jussef

Mussab Hassan Jussef (engelsk: Mosab Hassan Yousef, arabisk: مصعب حسن يوسف, tysk: Mussab Hassan Jussef) er en palestinsk forfatter(Son of Hamas) og sønn av en av de som stiftet Hamas.

Hans far, Sheikh Hassan Yousef, var en av grunnleggerne og lederne av Hamas og på grunn av dette tilbrakte Yousef mange år i forskjellige israelske fengsler. Han er den eldste av seks brødre og to søstre. Yousef ble for første gang pågrepet av israelske myndigheter da han var ti år gammel, under den første intifadaen, for å kaste steiner mot israelske bosettere på palestinsk grunn. Som sin fars eldste sønn, ble Yousef ansett som en mulig arving og en fremtredende person i Hamas.

I 1999 møtte Yousef en britisk misjonær som introduserte ham til kristendommen og etterhvert omfavnet han gradvis denne religionen. I 2005 ble Yousef i all hemmelighet døpt i Tel Aviv av en kristen turist. Han forlot Vestbredden til fordel for USA i 2007 og bodde en stund i San Diego, California, hvor han sluttet seg til en kirke. I august 2008, offentliggjorde Yousef sin konvertering til kristendommen og ga ga samtidig avkall på Hamas og det arabiske lederskapet, og dermed satte han seg selv i fare og eksponerte sin familie i Ramallah for forfølgelse og attentat fra hans tidligere muslimske brødre. Yousef har blant annet hevdet at hans mål var å bringe fred til Midtøsten. Han håper likevel å returnere til Israel og Palestina når det kom til varig fred mellom partene. Hans selvbiografi, Sønn av Hamas, ble utgitt i mars 2010.

Palestinske forfattere
Personer fra Ramallah
Fødsler i 1978
Theophilus Ebenhaezer Dönges

Theophilus Ebenhaezer «Eben» Dönges (født 8. mars 1898, død 10. januar 1968) var en sørafrikansk politiker som ble valgt til president i Sør-Afrika, men som døde før han fikk utrettet noe, 69 år gammel.

Dr. Dönges var et gammelt medlem i Nasjonalistpartiet, som styrte Sør-Afrika fra 1948 til 1994. Som innenriksminister fra 1948 til 1961 var han en av de såkalte «apartheid-arkitektene», som introduserte rasebasert registrering blant folket, og fjernet de fargedes stemmerett. Dönges trodde at apartheid kun kom til å fortsette i de to neste generasjonene. Han var finansminister fra 1961 til 1967. Etter attentatet på daværende statsminister Henrik Verwoerd, ble Dönges utøvende statsminister før kongressmannen B. J. Vorster fra Nasjonalistpartiet vant det neste valget.

Dönges ble valgt til president etter Charles Robberts Swart som ble pensjonert 1. juni 1967, men fikk et slag og havnet i koma før han kunne innta stillingen. Han døde i 1968 uten å komme til bevissthet. Jozua Naudé tok over frem til 6. desember, da han offisielt erstattet Dönges. Dönges ble vist samme ære en president ville fått, fikk en storslått begravelse, samt sitt portrett på det følgende årets mynter.

Eksterne lenker 
 Sahistory.org

Personer fra North West
Sørafrikanske finansministere
Sørafrikanske presidenter
Fødsler i 1898
Dødsfall i 1968
Shrivijaya

Shrivijaya (Shrivijaya Palembang) var et hinduisk rike på søndre del av Malakkahalvøya og på Sumatra på 600-tallet og framover. Det ble knust av det likeledes hinduiske Majapahitriket.

Riket ble av sine naboer kalt Sribuza, Sarbaya eller San Foqi/San-fo-tsi.

Tidligere land i Asia
Det panafrikanske parlamentet

Det Panafrikanske parlament er en institusjon innenfor Den afrikanske union. Parlamentet er et rådgivende organ som over tid muligens kan bli gitt lovgivende makt.

Parlamentet holdt sit første møde i mars 2004. Det har i dag 265 medlemmer fra alle 53 medlemsstater i Den afrikanske union. Parlamentet har hovedkontor i Johannesburg, Sør-Afrika.

Eksterne lenker 
 

Parlamentariske forsamlinger
Afrika
Simen Rafn

Simen Rafn (født 16. februar 1992) er en norsk fotballspiller som spiller for Aalesunds Fotballklubb. Han er klar for  fra den 8. januar 2023.

Rafn kom fra Skogstrand IL foran 2007-sesongen. Og har siden den gang gått innom sone-og bylag i Fredrikstad. I 2010 skrev han under kontakt med A-laget til Fredrikstad FK

Han er også sønn av tidligere FFK-spiller Jan Rafn.

Hans debut kom mot Alta IF i den første serierunden i 1. divisjon 2010, som innbytter. Han markerte seg aldri i den kampen. Han ble stygt skadet etter en takling av tidligere Moss FK-spiller Fabian Vidalon i sin debutsesong. Skaden holdt han ute en lang periode, og førte til mange operasjoner som har holdt han borte fra fotballbanen i store deler av sin kontraktstid med FFK. Han er en spiller med meget god fart, og kan bekle både back og kant plassen.

Etter å ha slitt med mye skader kom Rafn for alvor tilbake i 2013-sesongen, da han mot slutten av sesongen storspilte på midtbanen. 29. mai 2014 spilte han sin kamp nummer 100 i FFK-drakta, i en kamp laget vant 2-0 borte mot Strømmen.

Den 3. januar 2017 signerte Simen Rafn en toårskontrakt med Lillestrøm Sportsklubb.

Simens første landskamp for aldersbestemte landslag, kom da han og resten av G18 møtte Tyskland i 2009.

Referanser

Eksterne lenker 
 
Simen Rafns spillerprofil på Fredrikstadfk.no

Norske fotballspillere
Fotballspillere for Fredrikstad FK
Fotballspillere for Gefle IF
Fotballspillere for Lillestrøm SK
Fotballspillere for Aalesunds FK
Norske fotballspillere i Sverige
Personer fra Fredrikstad kommune
Fødsler i 1992
Kristoffer Tokstad

Kristoffer Tokstad (født 5. juli 1991) er en norsk fotballspiller som spiller for . Han forlater Strømsgodset 31. desember 2022.

Tokstad debuterte for Lillestrøm i en cupkamp borte mot Strømmen 27. mai 2009, og fikk sin debut i eliteserien fem dager senere, da han i bortekampen mot Lyn, 1. juni 2009 kom inn som reserve for Khaled Mouelhi i det 63. spilleminutt. Tokstad var bare 17 år og 332 dager gammel da han debuterte i eliteserien, noe som gjør ham til en av de yngste spillerne LSK har benyttet i ligaen. Kristoffer Tokstad har 19 landskamper og 3 mål på aldersbestemte lag for Norge.

Referanser

Eksterne lenker
 Hurtigtog til Sarpsborg - Sarpsborg Arbeiderblad 20. november 2013
 

Norske fotballspillere
Fotballspillere for Lillestrøm SK
Fotballspillere for Strømmen IF
Fotballspillere for Sarpsborg 08 FF
Fotballspillere for Strømsgodset TF
Fødsler i 1991
Madoka Natsumi

Madoka Natsumi (jap. 夏見円, født 2. juli 1978 i Hokkaido) er en japansk langrennsløper.

Hun debuterte i verdenscupen i langrenn 22. november 1997, og hennes beste individuelle verdenscup-plassering er en 3.-plass i klassisk sprint fra 2008.

Natsumi representerte Japan under Vinter-OL 2002, 2006 og 2010.

OL-resultater 

Salt Lake City 2002

 Individuell sprint, fristil: 12.-plass
 10 km, klassisk: 47.-plass
 30 km, klassisk: 26.-plass
 4 x 5 km stafett: 10.-plass

Torino 2006

 Individuell sprint, fristil: 17.-plass
 Lagsprint, klassisk: 8.-plass
 4 x 5 km stafett: 12.-plass

Vancouver 2010
 30 km, klassisk: 31.-plass
 4 x 5 km stafett: 9.-plass
 Individuell sprint, klassisk: 27.-plass
 Lagsprint, fristil: 13.-plass

Referanser

Eksterne lenker 
 

Japanske langrennsløpere
Deltakere under Ski-VM 2001
Deltakere for Japan under Vinter-OL 2002
Langrennsløpere under Vinter-OL 2002
Deltakere under Ski-VM 2003
Deltakere under Ski-VM 2005
Deltakere for Japan under Vinter-OL 2006
Langrennsløpere under Vinter-OL 2006
Deltakere under Ski-VM 2007
Deltakere under Ski-VM 2009
Deltakere for Japan under Vinter-OL 2010
Langrennsløpere under Vinter-OL 2010
Deltakere under Ski-VM 2011
Personer fra subprefekturet Okhotsk
Fødsler i 1978
Ruben Gabrielsen

Lunan Ruben Gabrielsen (født 10. mars 1992) er en norsk fotballspiller for den amerikanske klubben Austin FC.

Han har 20 landskamper og 2 mål på aldersbestemte lag for Norge. Han har tidligere spilt for Gjøvik-Lyn, FK Toten, Kapp IF,  og . Gabrielsen ble i ung alder hentet opp på Kapp IFs lovende juniorlag (2005–2006).

Gabrielsen ble Molde-spiller 17. juli 2014. Gabrielsen ble seriemester for Molde FK 4. oktober 2014 og 10. november 2019.

Landslaget 
18. november 2020 fikk han sin første landskamp for  mot .

Meritter 
Molde FK
 NM: (1) 2014
 Seriemester: (2) 2014, 2019

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for FK Gjøvik-Lyn
Fotballspillere for Lillestrøm SK
Fotballspillere for Molde FK
Fotballspillere for Toulouse FC
Fotballspillere for FC København
Fotballspillere for Austin FC
Norske fotballspillere i Frankrike
Norske fotballspillere i Danmark
Norske fotballspillere i USA
Fødsler i 1992
Fløyt

Fløyt et seilskip som ble utviklet på slutten av 1500-tallet i Nederland. Fløyten hadde tre master, hvor fokkemasta og stormasta hadde to råseil og mesanmasta hadde latinerseil. Skrogets kvadratiske tverrsnitt og den flate bunnen ga fløyten god kapasitet for bulklast. Fløyten var i tillegg en skipstype som kunne bygges hurtig og bemannes av et relativt begrenset mannskap.

Fløyten hadde en sentral betydning for Nederlands dominans i verdenshandelen på 1600-tallet.

Referanser

Litteratur 
 Unger, Richard W.: Fluyt, s. 30-31 I: The Oxford Encyclopedia of Maritime History, Volume 2, John B. Hattendorf (red.), Oxford University Press, 2007

Fløyt
Artikler i sjøfart-prosjektet
Nastassia Kinnunen

Nastassia Kinnunen (tidligere Anastasija Viktarawna Dubarezava hviterussisk: Анастасія Віктараўна Дубарэзава; russisk: Анастасия Дуборезова; født 14. mars 1985) er en finsk, tidligere hviterussisk, langrennsløper og skiskytter.

Hun debuterte i verdenscupen i langrenn 28. oktober 2007, og hennes beste individuelle verdenscup-plassering er en 36.-plass i sprint fristil fra 2009.

Dubarezava representerte Hviterussland under Vinter-OL 2010 i langrenn, i 2014 i skiskyting. Hun representerte Finland i VM i skiskyting 2021 i Pokljuka og i Vinter-OL 2022 i Beijing.

OL-resultater 
Vancouver 2010
 15 km dobbel jaktstart: 54.-plass
 30 km, klassisk: 45.-plass
 4 x 5 km stafett: 11.-plass
 Individuell sprint, klassisk: 42.-plass

Referanser

Eksterne lenker 
 

Hviterussiske langrennsløpere
Belarusiske skiskyttere
Finske skiskyttere
Deltakere under Ski-VM 2009
Deltakere for Hviterussland under Vinter-OL 2010
Langrennsløpere under Vinter-OL 2010
Deltakere for Hviterussland under Vinter-OL 2014
Skiskyttere under Vinter-OL 2014
Deltakere for Finland under Vinter-OL 2022
Skiskyttere under Vinter-OL 2022
Fødsler i 1985
Deltakere under VM i skiskyting 2012
Deltakere under VM i skiskyting 2013
Deltakere under VM i skiskyting 2015
Deltakere under VM i skiskyting 2016
Deltakere under VM i skiskyting 2021
Hermann Schlegel

Hermann Schlegel (født 10. juni 1804 i Altenburg, død 17. januar 1884) var en tysk zoolog.

Liv og virke 
Schlegel var sønn av en messingsmed. Faren samlet på sommerfugler, og vekket Hermanns interesse for naturen. Et funn av et våkereir førte til at han ble interessert i fugler, og til at han traff Christian Ludwig Brehm. Etter å ha arbeidet for faren en periode, drog han til Wien. I 1824 fulgte Schlegel forelesninger av Johann Jakob Heckel og Leopold Fitzinger. Et anbefalingsbrev fra Brehm førte til at han ble ansatt ved Naturhistorisches Museum.

Etter ett år ble han anbefalt til Coenraad Jacob Temminck, som var direktør ved det naturhistoriske museet i Leiden. Schlegel begynte som Temmincks assistent, og arbeidet først mest med krypdyr. Det var meningen at Schlegel skulle reise til Java, men dødsfallet til Heinrich Boie stanset den planen. Etter hvert arbeidet Schlegel også med andre dyregrupper, og da Temminck døde i 1858, overtok han som direktør ved museet.

Referanser

Litteratur 
 

Tyske zoologer
Autorer for zoologi
Personer fra Altenburger Land
Fødsler i 1804
Dødsfall i 1884
Museumsdirektører
Asker tennishall

Asker tennishall inngår i Risenga idrettspark og åpnet 23. september 1990. Hallen har fire teppebelagte (velour) tennisbaner. Hallen eies av Asker Tennisklubb som også har et uteanlegg med ni grusbaner på Nedre Bleiker, et par hundre meter fra tennishallen.

Kilder 
 Asker Tennisklubb om anlegget

Idrettsanlegg i Asker
Liam Craig

Liam Craig (født 27. desember 1986 i Chirnside) er en skotsk fotballspiller som fra sesongen 2007-2008 spilte for Scottish Premier League-klubben St. Johnstone, og gikk deretter sommeren 2013 til Hibernian i det nydannede Scottish Premiership.

Craig startet karrieren med å være kaptein på Ipswich Town da de vant FA Youth-cup i 2005, han hadde imidlertid vanskeligheter med å spille seg inn på førstelaget da han gikk til Falkirk i januar året etter.

I desember 2007 ble han lånt ut til St. Johnstone, hvor han scoret i sin debut mot Livingston. Fra juli 2008 ble overgangen til St. Johnstone gjort permanent. Kontrakten med Hibernian ble inngått i januar 2013, løpende fra sesongen 2013–2014.

Referanser

Eksterne lenker 
 

Skotske fotballspillere
Personer fra Scottish Borders
Fotballspillere for Ipswich Town FC
Fotballspillere for Falkirk FC
Fotballspillere for St. Johnstone FC
Fotballspillere for Hibernian FC
Fødsler i 1986
Poolbeg kraftverk

Poolbeg kraftverk er et varmekraftverk ved Ringsend i Dublin i Irland, på Poolbeg-halvøya. Her lå tidligere Pigeon Point kraftverk. Anlegget har en installert produksjonskapasitet på 660 MW, fordelt på bl.a 2 x 120 MW og 1 x 271 MW blokker. Anlegget ble påbegynt omkring 1970, og stod ferdig i 1978. Brenselkilden er naturgass og fyringsolje. Operatør er Electricity Supply Board.

Eksterne lenker
 IndustCards – «Power Plants in Ireland – Natural Gas, Oil & Peat».

Varmekraftverk i Irland
Gasskraftverk i Irland
Oljekraftverk i Irland
Kraftverk etablert i 1978
1970-årene i Irland
Dublin
Vincent D’Onofrio

Vincent D'Onofrio (født 30. juni 1959 i Brooklyn i New York City i New York) er en amerikansk skuespiller og filmprodusent. Han fikk først oppmerksomhet som skuespiller i 1987 for sin rolle som soldaten Leonard Lawrence i Full Metal Jacket som han måtte gå opp 30 kilo i vekt for å kunne få og for sin rolle som detektiven Robert Goren i Law & Order: Criminal Intent. 

I 1991 spilte han i filmen J.F.K. – saken fortsetter, i 1994 fikk han en rolle i Ed Wood, og året etter spilte han i Strange Days. I 1999 hadde han en rolle i filmen The Thirteenth Floor. D'Onofrio mottok en Emmy-nominasjon i 1997 for sin rolle som John Lange i episoden «Subway» i TV-serien Homicide: Life on the Street. I november 2005 vant Vincent D'Onofrio en nominasjon som beste skuespiller på Stockholm International Film Festival for sin rolle som Mike Cobb i den uavhengige filmen Thumbsucker. I 1997 spilte han mot Tommy Lee Jones og Will Smith i filmen Men in Black.

I 2006 spilte D'Onofrio i filmen The Break-Up sammen med skuespillerne Jennifer Aniston og Vince Vaughn. I denne filmen spilte han Vince Vaughn sin noe eksentriske bror. I 2013 fikk han en rolle i filmen Escape Plan, og i 2015 spilte han sammen med Liam Neeson og Ed Harris i Run All Night.

D'Onofrio har en datter som heter Leila George D'Onofrio og ble født den 20. mars 1992 i Sydney i Australia. Hennes mor er skuespillerinnen Greta Scacchi som D'Onofrio produserte flere filmer sammen med på slutten av 1980-tallet og begynnelsen av 1990-tallet, blant annet lagde de filmene The Player og Fires Within sammen. Paret var i et forhold mellom 1991 og 1993. Etter at forholdet tok slutt giftet D'Onofrio seg med modellen Carin van der Donk den 22. mars 1997. Paret har en sønn som heter Elias Gene og ble født i desember 1999. D'Onofrio og van der Donk splittet lag i oktober 2003 men ble forsonet igjen i 2007. Carin fødte deres andre sønn, Luca, den 14. februar 2008. 

D'Onofrio opplevde et helseproblem da han kollapset på settet til TV-serien Law & Order: Criminal Intent i november 2004. Han kollapset igjen i sitt eget hus noen dager senere og ble ført tilbake til sykehuset for mer en grundig testing der han ble diagnostisert med kronisk utmattelsessyndrom.

Referanser

Eksterne lenker 
 

Skuespillere fra USA
Filmprodusenter fra USA
Personer fra New York City
Torrevaldaliga Nord oljekraftverk

Torevaldaliga Nord oljekraftverk er et varmekraftverk beliggende i Storbyområdet Roma i Italia. Det har en installert produksjonskapasitet på 2640 MW fordelt på 4 x 660 mw w blokker. Anlegget ble utbygd omkring 1980–1986. Brenselstypen er tungolje og fyringsolje, og operatør er energiselskapet Enel SpA.

Årlige utslipp ved full drift er ca. 3 millioner tonn CO2, men anlegget gikk ikke med fulle utslipp verken i 2007 eller 2008.

Se også
 Liste over verdens største olje- og gasskraftverk

Eksterne lenker
 IndustCards – «Gas- and Oil-Fired Plants in Italy».

Oljekraftverk i Italia

Varmekraftverk i Italia
Storbyområdet Roma
Byggverk i Lazio
Trollsåsbakken

Trollsåsbakken var en hoppbakke i Kodal. Den ble revet 6. januar 2007. Den hadde et K-punkt på 32 meter, og bakkerekorden var på 44 meter.

Hoppbakker i Norge
Idrettsanlegg i Vestfold og Telemark
Andebu
Sandefjords historie
Slovenský rozhlas

Slovenský rozhlas (norsk oversettelse: slovakisk radio) var Slovakias nasjonale allmennkringkaster for radio. Selskapets hovedkontor lå i Bratislava, Slovakias hovedstad, og bygningen er formet som en omvendt pyramide. Daglig kringkasting fra Bratislava, som da lå i Tsjekkoslovakia, startet 2. oktober 1926.

Slovenský rozhlas eier og styrer Den slovakiske radioens barnekor, grunnlagt i 1953 og Den slovakiske radioens symfoniorkester (SOSR), grunnlagt i 1929 under navnet Den tsjekkoslovakiske radioens symfoniorkester. I 2011 ble selskapet slått sammen med slovakisk fjernsyn og danner nå kringkastingsselskapet Rozhlas a televízia Slovenska (RTVS).

Kanaler
Slovenský rozhlas drev en rekke radiokanaler som nå driftes av RTVS.
 SRo 1 – Rádio Slovensko
 SRo 2 – Rádio Regina – delt inn i tre regionkanaler: Rádio Regina Bratislava, Rádio Regina Banská Bystrica og Rádio Regina Košice. 
 SRo 3 – Rádio Devín
 SRo 4 – Rádio FM
 SRo 5 – Rádio Patria – sender programmer på ungarsk for landets ungarsktalende minoritet
 SRo 6 – Radio Slovakia International (via satellitt og digitalt) Kun digitalt:
 SRo 7 – Rádio Klasika som sender klassisk musikk
 SRo 8 – Rádio Litera som sender drama
 SRo 9 – Rádio Junior som har sendinger for barn opp til tiårsalderen

Referanser

Eksterne lenker
 Radio Slovakia International (engelske)
 Informasjon om selskapets hovedkontor fra slovakia.travel

Kringkastingsselskaper
Selskaper etablert i 1926‎